CELEX: 32014R0893
Language: lt
Date: 2014-08-14 00:00:00
Title: 2014 m. rugpjūčio 14 d. Komisijos įgyvendinimo reglamentas (ES) Nr. 893/2014, kuriuo uždraudžiama paprastųjų tunų žvejybos Italijoje, Portugalijoje ir Ispanijoje registruotomis gaudyklėmis veikla Atlanto vandenyne į rytus nuo 45° vakarų ilgumos ir Viduržemio jūroje

19.8.2014   
            
            
               LT
            
            
               Europos Sąjungos oficialusis leidinys
            
            
               L 244/1
            
         KOMISIJOS ĮGYVENDINIMO REGLAMENTAS (ES) Nr. 893/2014
   2014 m. rugpjūčio 14 d.
   kuriuo uždraudžiama paprastųjų tunų žvejybos Italijoje, Portugalijoje ir Ispanijoje registruotomis gaudyklėmis veikla Atlanto vandenyne į rytus nuo 45° vakarų ilgumos ir Viduržemio jūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
   kadangi:
   
               (1)
            
            
               2014 m. sausio 20 d. Tarybos reglamente (ES) Nr. 43/2014, kuriuo 2014 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos laivams (2), nustatytas paprastųjų tunų kiekis, kurį 2014 m. Europos Sąjungos žvejybos laivais ir gaudyklėmis galima sužvejoti Atlanto vandenyne į rytus nuo 45° vakarų ilgumos ir Viduržemio jūroje;
            
         
               (2)
            
            
               2009 m. balandžio 6 d. Tarybos reglamente (EB) Nr. 302/2009 dėl daugiamečio rytinės Atlanto vandenyno dalies ir Viduržemio jūros paprastųjų tunų išteklių atkūrimo plano ir iš dalies keičiančiame Reglamentą (EB) Nr. 43/2009 bei panaikinančiame Reglamentą (EB) Nr. 1559/2007 (3) reikalaujama, kad valstybės narės praneštų Komisijai apie jų ilgesniems nei 24 m laivams skirtas individualias kvotas. Trumpesnių nei 24 m žūklės laivų ir gaudyklių atveju valstybės narės turi pranešti Komisijai bent apie gamintojų organizacijoms arba laivų, žvejojančių panašiais įrankiais, grupėms skirtas kvotas;
            
         
               (3)
            
            
               bendra žuvininkystės politika siekiama užtikrinti ilgalaikį žuvininkystės sektoriaus gyvybingumą pagal atsargumo principą tausiai naudojant gyvuosius vandens išteklius;
            
         
               (4)
            
            
               pagal Reglamento (EB) Nr. 1224/2009 36 straipsnio 2 dalį, jei Komisija, remdamasi valstybių narių pateikta ir kita savo turima informacija, nustato, kad Europos Sąjungos, valstybės narės ar valstybių narių grupės turimos žvejybos vienu ar daugiau žvejybos įrankių galimybės arba vieno ar kelių laivynų žvejybos galimybės yra išnaudotos, ji apie tai praneša atitinkamai (-oms) valstybei (-ėms) narei (-ėms) ir uždraudžia žvejybą tam tikrame žvejybos rajone, tam tikrais žvejybos įrankiais, tam tikrų išteklių arba išteklių grupės žvejybą arba žvejybą tam tikrais būtent tai žvejybos veiklai vykdyti naudojamais laivais;
            
         
               (5)
            
            
               remiantis Komisijos turima informacija, paprastųjų tunų žvejybos Atlanto vandenyne į rytus nuo 45° vakarų ilgumos ir Viduržemio jūroje galimybės, suteiktos Italijoje, Portugalijoje ir Ispanijoje registruotoms gaudyklėms, yra išnaudotos;
            
         
               (6)
            
            
               liepos 7 d. Italija informavo Komisiją uždraudusi savo trimis gaudyklėmis, kuriomis 2014 m. žvejojami paprastieji tunai, vykdomą žvejybos veiklą nuo 2014 m. birželio 29 d. 15.00 val.;
            
         
               (7)
            
            
               liepos 16 d. Portugalija informavo Komisiją uždraudusi savo trimis gaudyklėmis, kuriomis 2014 m. žvejojami paprastieji tunai, vykdomą žvejybos veiklą nuo 2014 m. liepos 15 d. 00.00 val.;
            
         
               (8)
            
            
               birželio 10, 18 ir 20 d. Ispanija informavo Komisiją uždraudusi savo keturiomis gaudyklėmis, kuriomis 2014 m. žvejojami paprastieji tunai, vykdomą žvejybos veiklą: dviem gaudyklėms šis draudimas įsigalioja nuo birželio 10 d., vienai gaudyklei – nuo birželio 19 d., o likusiai gaudyklei – nuo birželio 20 d., taigi visa veikla uždrausta nuo 2014 m. birželio 20 d. 00.00 val.;
            
         
               (9)
            
            
               nedarant poveikio minėtiems Italijos, Portugalijos ir Ispanijos veiksmams, būtina, kad Komisija patvirtintų draudimą Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus Italijoje registruotomis gaudyklėmis – nuo 2014 m. birželio 29 d. 15.00 val., Portugalijoje registruotomis gaudyklėmis – nuo 2014 m. liepos 15 d. 00.00 val. ir Ispanijoje registruotomis gaudyklėmis – vėliausiai nuo 2014 m. birželio 20 d. 00.00 val.,
            
         PRIĖMĖ ŠĮ REGLAMENTĄ:
   1 straipsnis
   Nuo 2014 m. birželio 29 d. 15.00 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus Italijoje registruotomis gaudyklėmis.
   Nuo tos dienos tomis gaudyklėmis sužvejotus paprastuosius tunus draudžiama laikyti laivuose, perkelti į varžas tukinimo ar auginimo tikslais, perkrauti, perkelti, sugauti arba iškrauti.
   2 straipsnis
   Nuo 2014 m. liepos 15 d. 00.00 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus Portugalijoje registruotomis gaudyklėmis.
   Nuo tos dienos tomis gaudyklėmis sužvejotus paprastuosius tunus draudžiama laikyti laivuose, perkelti į varžas tukinimo ar auginimo tikslais, perkrauti, perkelti, sugauti arba iškrauti.
   3 straipsnis
   Vėliausiai nuo 2014 m. birželio 20 d. 00.00 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus Ispanijoje registruotomis gaudyklėmis.
   Nuo tos dienos tomis gaudyklėmis sužvejotus paprastuosius tunus draudžiama laikyti laivuose, perkelti į varžas tukinimo ar auginimo tikslais, perkrauti, perkelti, sugauti arba iškrauti.
   4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 14 d.
      
         
            Komisijos vardu
         
         
            Pirmininko pavedimu
         
         Michel BARNIER
         
            Pirmininko pavaduotojas
         
      
   
   
      (1)  OL L 343, 2009 12 22, p. 1.
   
      (2)  OL L 24, 2014 1 28, p. 1.
   
      (3)  OL L 96, 2009 4 15, p. 1.